CELEX: 32013D0776
Language: el
Date: 2013-12-18 00:00:00
Title: 2013/776/ΕΕ: Εκτελεστική απόφαση της Επιτροπής, της 18ης Δεκεμβρίου 2013 , για την ίδρυση του «Εκτελεστικού Οργανισμού Εκπαίδευσης, Οπτικοακουστικών Θεμάτων και Πολιτισμού» και για την κατάργηση της απόφασης 2009/336/ΕΚ

19.12.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 343/46
            
         ΕΚΤΕΛΕΣΤΙΚΉ ΑΠΌΦΑΣΗ ΤΗΣ ΕΠΙΤΡΟΠΉΣ
   της 18ης Δεκεμβρίου 2013
   για την ίδρυση του «Εκτελεστικού Οργανισμού Εκπαίδευσης, Οπτικοακουστικών Θεμάτων και Πολιτισμού» και για την κατάργηση της απόφασης 2009/336/ΕΚ
   (2013/776/ΕΕ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 58/2003, της 19ης Δεκεμβρίου 2002, περί θεσπίσεως του καταστατικού των εκτελεστικών οργανισμών που είναι επιφορτισμένοι με ορισμένα καθήκοντα σχετικά με τη διαχείριση κοινοτικών προγραμμάτων (1), και ιδίως το άρθρο 3,
   Εκτιμώντας τα ακόλουθα:
   
               (1)
            
            
               Ο κανονισμός (ΕΚ) αριθ. 58/2003 παρέχει στην Επιτροπή την εξουσία να αναθέτει εξουσίες στους εκτελεστικούς οργανισμούς για την εφαρμογή του συνόλου ή μέρους ενός ενωσιακού προγράμματος ή έργου, εξ ονόματός της και υπό την ευθύνη της, σύμφωνα με τον εν λόγω κανονισμό.
            
         
               (2)
            
            
               Σκοπός της ανάθεσης καθηκόντων για την εφαρμογή προγραμμάτων στους εκτελεστικούς οργανισμούς είναι να μπορεί η Επιτροπή να επικεντρώνεται στις δραστηριότητες και στα καθήκοντα προτεραιότητας που δεν είναι δυνατόν να ανατεθούν σε εξωτερικούς φορείς, χωρίς, ωστόσο, να παραιτηθεί από τον έλεγχο και από την τελική ευθύνη για τις δραστηριότητες που διαχειρίζονται αυτοί οι εκτελεστικοί οργανισμοί.
            
         
               (3)
            
            
               Η ανάθεση καθηκόντων που σχετίζονται με την εφαρμογή προγράμματος σε έναν εκτελεστικό οργανισμό απαιτεί σαφή διαχωρισμό μεταξύ των σταδίων προγραμματισμού, που έχουν ευρύ περιθώριο διακριτικής ευχέρειας στις επιλογές που υπαγορεύονται από πολιτικούς προβληματισμούς και τα οποία εκτελούνται από την Επιτροπή, και της υλοποίησης του προγράμματος, η οποία θα πρέπει να ανατεθεί στον εκτελεστικό οργανισμό.
            
         
               (4)
            
            
               Με την απόφαση 2005/56/ΕΚ (2), η Επιτροπή δημιούργησε τον Εκτελεστικό Οργανισμό Εκπαίδευσης, Οπτικοακουστικών Θεμάτων και Πολιτισμού» (που καλείται στο εξής ο «Οργανισμός» ή «ΕΑCEA») και τον επιφόρτισε με τη διαχείριση των κοινοτικών ενεργειών στους τομείς της εκπαίδευσης, των οπτικοακουστικών μέσων και του πολιτισμού.
            
         
               (5)
            
            
               Η Επιτροπή τροποποίησε την εντολή του οργανισμού σε αρκετές περιπτώσεις, επεκτείνοντάς τη για να καλύψει τη διαχείριση νέων έργων και προγραμμάτων στον τομέα της εκπαίδευσης, των οπτικοακουστικών μέσων, της ιθαγένειας και της νεολαίας, και στη συνέχεια αντικατέστησε την απόφαση 2005/56/ΕΚ από την απόφαση 2009/336/ΕΚ της Επιτροπής (3).
            
         
               (6)
            
            
               Στην ανακοίνωσή της, της 29ης Ιουνίου 2011, με τίτλο «Προϋπολογισμός για την Ευρώπη 2020» (4), η Επιτροπή πρότεινε να χρησιμοποιηθεί η επιλογή της πιο εκτεταμένης προσφυγής στους υφιστάμενους εκτελεστικούς οργανισμούς για την υλοποίηση των προγραμμάτων της Ένωσης κατά το επόμενο πολυετές δημοσιονομικό πλαίσιο.
            
         
               (7)
            
            
               Ο Οργανισμός έχει επιδείξει υψηλό επίπεδο τεχνικής και χρηματοοικονομικής εμπειρογνωμοσύνης σχετικά με τη διαχείριση ενωσιακών προγραμμάτων. Έρευνες ικανοποίησης που πραγματοποιήθηκαν στο πλαίσιο της πρώτης και της δεύτερης ενδιάμεσης αξιολόγησης του EACEA (2009 και 2013) δείχνουν ότι οι δικαιούχοι και οι άλλοι ενδιαφερόμενοι φορείς πιστεύουν ότι ο EACEA παρέχει καλύτερη ποιότητα υπηρεσιών σε σύγκριση με τις προηγούμενες ρυθμίσεις (Γραφείο Τεχνικής Βοήθειας). Ο EACEA είναι σε θέση να προσελκύσει και κρατήσει προσωπικό υψηλής ειδίκευσης, το οποίο με τη σειρά του παρέχει σταθερότητα προσωπικού. Ο Οργανισμός συνεχώς εξορθολογίζει τις εσωτερικές λειτουργίες του για τη βελτίωση της αποτελεσματικότητάς του και επιδιώκει την τυποποίηση προσεγγίσεων μεταξύ των διαφόρων προγραμμάτων. Επωφελείται από το καθεστώς του ως δημόσιου φορέα που έχει δημιουργηθεί ειδικά για τη διαχείριση προγραμμάτων στον τομέα της εκπαίδευσης, των οπτικοακουστικών θεμάτων και του πολιτισμού, και ο στόχος αυτός ενισχύει την προβολή των προγραμμάτων της ΕΕ προς τους ενδιαφερόμενους φορείς και το ευρύ κοινό. Η ύπαρξη ενιαίου φορέα που διαχειρίζεται διάφορα συμπληρωματικά προγράμματα δημιουργεί συνέργειες όσον αφορά την προβολή της δράσης της ΕΕ προς αμοιβαίο όφελος όλων των προγραμμάτων. Τα ποσοστά λαθών που εντοπίστηκαν από τον εκ των υστέρων έλεγχο είναι χαμηλά για τον EACEA και πολύ κάτω από το όριο του 2 %. Η δεύτερη ενδιάμεση αξιολόγηση επισημαίνει μια σταθερή βελτίωση της τεχνικής και χρηματοοικονομικής εμπειρογνωμοσύνης του EACEA, που αντανακλά με τη σειρά της τη γενική βελτίωση των επιδόσεων του Οργανισμού, όπως παρατηρήθηκε στο πλαίσιο των ΚΔΕ του (κύριοι δείκτες επιδόσεων).
            
         
               (8)
            
            
               Όσον αφορά τη σύγκριση του κόστους με την επιλογή «εσωτερικής υλοποίησης», από την ανάλυση κόστους-οφέλους που διενεργήθηκε σύμφωνα με το άρθρο 3 παράγραφος 1 του κανονισμού (ΕΚ) αριθ. 58/2003 διαπιστώθηκε ότι η διαχείριση των καθηκόντων από την Επιτροπή θα ήταν πιο δαπανηρή κατά 23 % από την άποψη της καθαρής παρούσας αξίας. Τα νέα προγράμματα που προβλέπονται για ανάθεση στον EACEA είναι σύμφωνα με την τρέχουσα εντολή και αποστολή του Οργανισμού και συνεχίζουν τις υφιστάμενες δραστηριότητές του. Ο Οργανισμός έχει δημιουργήσει προσόντα, δεξιότητες και ικανότητα στη διαχείριση των εν λόγω προγραμμάτων με την πάροδο πολλών ετών. Τα νέα προγράμματα θα μπορούσαν, κατά συνέπεια, να επωφεληθούν από τη συσσωρευμένη πείρα και την εμπειρογνωμοσύνη του EACEA στη διαχείριση των προγραμμάτων, και από την επακόλουθη αύξηση της παραγωγικότητας. Η στροφή στην εσωτερική υλοποίηση θα είχε συνέπειες αποδιοργάνωσης επειδή η διαχείριση των περισσότερων προγραμμάτων δεν γινόταν ποτέ από τις εσωτερικές υπηρεσίες των εποπτευουσών ΓΔ, οι οποίες δεν διαθέτουν την ικανότητα να διαχειρίζονται προγράμματα με τις εσωτερικές υπηρεσίες τους. Συνεπώς, η ανάθεση της διαχείρισης των προγραμμάτων στον EACEA, θα διασφάλιζε τη συνέχεια της επιχειρησιακής δραστηριότητας των δικαιούχων του προγράμματος και των εμπλεκόμενων φορέων. Η ανάθεση στον EACEA θα εξακολουθήσει, επίσης, να επιτρέπει στην Επιτροπή να εστιαστεί καλύτερα στα θεσμικά της καθήκοντα.
            
         
               (9)
            
            
               Προκειμένου να δοθεί μια συνεκτική ταυτότητα στους εκτελεστικούς οργανισμούς, η Επιτροπή, στο μέτρο του δυνατού, ομαδοποίησε τις εργασίες ανά θεματικό τομέα πολιτικής κατά τη θέσπιση των νέων εντολών τους.
            
         
               (10)
            
            
               Ο Οργανισμός θα πρέπει να είναι υπεύθυνος για την εφαρμογή μερών των ακόλουθων νέων προγραμμάτων και ενεργειών της Ένωσης:
               
                           —
                        
                        
                           Erasmus+ (5) [που διαδέχεται το «Πρόγραμμα διά βίου μάθησης» (6), το πρόγραμμα «Νεολαία σε δράση» (7) και το «Erasmus Mundus» (8), μεταξύ άλλων],
                        
                     
                           —
                        
                        
                           Δημιουργική Ευρώπη (9) [που διαδέχεται τα προγράμματα «MEDIA» (10) και «Πολιτισμός» (11), μεταξύ άλλων],
                        
                     
                           —
                        
                        
                           Ευρώπη για τους πολίτες (12) [που διαδέχεται το πρόγραμμα «Η Ευρώπη για τους πολίτες» (13)],
                        
                     
                           —
                        
                        
                           «EU aid Volunteers» (14) (που διαδέχεται το πιλοτικό πρόγραμμα Προπαρασκευαστική ενέργεια — Ευρωπαϊκό Σώμα Εθελοντών Ανθρωπιστικής Βοήθειας),
                        
                     
                           —
                        
                        
                           σχέδια στον τομέα της τριτοβάθμιας εκπαίδευσης που εμπίπτουν στο πλαίσιο των μέσων εξωτερικής συνεργασίας (15) [που διαδέχονται τα μέσα εξωτερικής συνεργασίας που εφαρμόζονταν έως το 2013 (16)],
                        
                     
                           —
                        
                        
                           σχέδια στον τομέα της τριτοβάθμιας εκπαίδευσης βάσει του Πολυετούς Δημοσιονομικού Πλαισίου όσον αφορά τη χρηματοδότηση της συνεργασίας της ΕΕ υπέρ των κρατών της Αφρικής, της Καραϊβικής και του Ειρηνικού και των υπερπόντιων χωρών και εδαφών για την περίοδο 2014-2020 (11ο Ευρωπαϊκό Ταμείο Ανάπτυξης) (17).
                        
                     
         
               (11)
            
            
               Ο Οργανισμός θα πρέπει να εξακολουθήσει να είναι υπεύθυνος για την εφαρμογή των ακόλουθων υφιστάμενων προγραμμάτων και ενεργειών της Ένωσης:
               
                           —
                        
                        
                           τα σχέδια στον τομέα της τριτοβάθμιας εκπαίδευσης τα οποία είναι επιλέξιμα για χρηματοδότηση βάσει των διατάξεων σχετικά με την οικονομική ενίσχυση ορισμένων χωρών της Κεντρικής και Ανατολικής Ευρώπης (Phare), όπως προβλέπεται στον κανονισμό (ΕΟΚ) αριθ. 3906/89 του Συμβουλίου (18),
                        
                     
                           —
                        
                        
                           το πρόγραμμα για την ενθάρρυνση της ανάπτυξης και διάδοσης ευρωπαϊκών οπτικοακουστικών έργων (MEDIA II — Ανάπτυξη και διανομή) (1996-2000), που εγκρίθηκε με την απόφαση 95/563/ΕΚ του Συμβουλίου (19),
                        
                     
                           —
                        
                        
                           το πρόγραμμα κατάρτισης για τους επαγγελματίες της ευρωπαϊκής βιομηχανίας οπτικοακουστικών προγραμμάτων (MEDIA II — Κατάρτιση) (1996-2000), που εγκρίθηκε με την απόφαση 95/564/ΕΚ του Συμβουλίου (20),
                        
                     
                           —
                        
                        
                           το δεύτερο στάδιο του προγράμματος κοινοτικής δράσης στον τομέα της εκπαίδευσης «Σωκράτης» (2000-2006), που εγκρίθηκε με την απόφαση αριθ. 253/2000/ΕΚ του Ευρωπαϊκού Κοινοβουλίου και του Συμβουλίου (21),
                        
                     
                           —
                        
                        
                           το δεύτερο στάδιο του κοινοτικού προγράμματος στον τομέα της επαγγελματικής κατάρτισης «Leonardo da Vinci» (2000-2006), που εγκρίθηκε με την απόφαση 1999/382/ΕΚ του Συμβουλίου (22),
                        
                     
                           —
                        
                        
                           το πρόγραμμα κοινοτικής δράσης «Νεολαία» (2000-2006), που εγκρίθηκε με την απόφαση αριθ. 1031/2000/ΕΚ του Ευρωπαϊκού Κοινοβουλίου και του Συμβουλίου (23),
                        
                     
                           —
                        
                        
                           Το πρόγραμμα «Πολιτισμός 2000» (2000-2006), που εγκρίθηκε με την απόφαση αριθ. 508/2000/ΕΚ του Ευρωπαϊκού Κοινοβουλίου και του Συμβουλίου (24),
                        
                     
                           —
                        
                        
                           τα σχέδια στον τομέα της τριτοβάθμιας εκπαίδευσης τα οποία είναι επιλέξιμα για χρηματοδότηση βάσει των διατάξεων για τη χορήγηση συνδρομής στα κράτη-εταίρους της Ανατολικής Ευρώπης και της Κεντρικής Ασίας (2000-2006), όπως προβλέπεται στον κανονισμό (ΕΚ, Ευρατόμ) αριθ. 99/2000 του Συμβουλίου (25),
                        
                     
                           —
                        
                        
                           τα σχέδια στον τομέα της τριτοβάθμιας εκπαίδευσης τα οποία είναι επιλέξιμα για χρηματοδότηση βάσει των διατάξεων για την παροχή βοήθειας προς την Αλβανία, τη Βοσνία-Ερζεγοβίνη, την Κροατία, την πρώην Γιουγκοσλαβική Δημοκρατία της Μακεδονίας, το Μαυροβούνιο, τη Σερβία και το Κοσσυφοπέδιο (UNSCR 1244) (2000-2006), που εγκρίθηκαν στο πλαίσιο του κανονισμού (ΕΚ) αριθ. 2666/2000 του Συμβουλίου (26),
                        
                     
                           —
                        
                        
                           τα σχέδια στον τομέα της τριτοβάθμιας εκπαίδευσης τα οποία είναι επιλέξιμα για χρηματοδότηση βάσει των διατάξεων σχετικά με τα συνοδευτικά χρηματοδοτικά και τεχνικά μέτρα για τη μεταρρύθμιση των οικονομικών και κοινωνικών δομών στο πλαίσιο της ευρωμεσογειακής εταιρικής σχέσης (MEDA), που εγκρίθηκαν με τον κανονισμό (ΕΚ) αριθ. 2698/2000 του Συμβουλίου (27),
                        
                     
                           —
                        
                        
                           το τρίτο στάδιο του διευρωπαϊκού προγράμματος συνεργασίας για την τριτοβάθμια εκπαίδευση (Tempus III) (2000-2006), που εγκρίθηκε με την απόφαση 1999/311/ΕΚ του Συμβουλίου (28),
                        
                     
                           —
                        
                        
                           τα σχέδια τα οποία είναι επιλέξιμα για χρηματοδότηση βάσει των διατάξεων της συμφωνίας μεταξύ της Ευρωπαϊκής Κοινότητας και των Ηνωμένων Πολιτειών της Αμερικής για την ανανέωση του προγράμματος συνεργασίας στους τομείς της τριτοβάθμιας εκπαίδευσης και της επαγγελματικής εκπαίδευσης και κατάρτισης (2001-2005), που εγκρίθηκε με την απόφαση 2001/196/ΕΚ του Συμβουλίου (29),
                        
                     
                           —
                        
                        
                           τα σχέδια τα οποία είναι επιλέξιμα για χρηματοδότηση βάσει των διατάξεων της συμφωνίας μεταξύ της Ευρωπαϊκής Κοινότητας και της κυβέρνησης του Καναδά για την ανανέωση του προγράμματος συνεργασίας στους τομείς της τριτοβάθμιας εκπαίδευσης και της κατάρτισης (2001-2005), που εγκρίθηκε με την απόφαση 2001/197/ΕΚ του Συμβουλίου (30),
                        
                     
                           —
                        
                        
                           το πρόγραμμα για την ενθάρρυνση της ανάπτυξης των ευρωπαϊκών οπτικοακουστικών έργων (MEDIA Plus — Ανάπτυξη, διανομή και προώθηση) (2001-2006), που εγκρίθηκε με την απόφαση 2000/821/ΕΚ του Συμβουλίου (31),
                        
                     
                           —
                        
                        
                           το πρόγραμμα κατάρτισης για τους επαγγελματίες της ευρωπαϊκής βιομηχανίας οπτικοακουστικών προγραμμάτων (MEDIA — Κατάρτιση) (2001-2006), που εγκρίθηκε με την απόφαση αριθ. 163/2001/ΕΚ του Ευρωπαϊκού Κοινοβουλίου και του Συμβουλίου (32),
                        
                     
                           —
                        
                        
                           το πολυετές πρόγραμμα για την αποτελεσματική ενσωμάτωση των τεχνολογιών των πληροφοριών και των επικοινωνιών (ΤΠΕ) στα ευρωπαϊκά συστήματα εκπαίδευσης και κατάρτισης (e-Learning) (2004-2006), που εγκρίθηκε με την απόφαση αριθ. 2318/2003/ΕΚ του Ευρωπαϊκού Κοινοβουλίου και του Συμβουλίου (33),
                        
                     
                           —
                        
                        
                           το πρόγραμμα κοινοτικής δράσης για την προώθηση της συμμετοχής του ευρωπαίου πολίτη στα κοινά (συμμετοχή του πολίτη) (2004-2006), που εγκρίθηκε με την απόφαση 2004/100/ΕΚ του Συμβουλίου (34),
                        
                     
                           —
                        
                        
                           το πρόγραμμα κοινοτικής δράσης για την προώθηση φορέων που δραστηριοποιούνται σε ευρωπαϊκό επίπεδο στον τομέα της νεολαίας (2004-2006), που εγκρίθηκε με την απόφαση αριθ. 790/2004/ΕΚ του Ευρωπαϊκού Κοινοβουλίου και του Συμβουλίου (35),
                        
                     
                           —
                        
                        
                           το πρόγραμμα κοινοτικής δράσης για την προώθηση οργανισμών που δραστηριοποιούνται σε ευρωπαϊκό επίπεδο και την υποστήριξη ειδικών δραστηριοτήτων στον τομέα της εκπαίδευσης και της κατάρτισης (2004-2006), που εγκρίθηκε με την απόφαση αριθ. 791/2004/ΕΚ του Ευρωπαϊκού Κοινοβουλίου και του Συμβουλίου (36),
                        
                     
                           —
                        
                        
                           το πρόγραμμα κοινοτικής δράσης για την προώθηση των οργανισμών που δραστηριοποιούνται σε ευρωπαϊκό επίπεδο στον τομέα του πολιτισμού (2004-2006), που εγκρίθηκε με την απόφαση αριθ. 792/2004/ΕΚ του Ευρωπαϊκού Κοινοβουλίου και του Συμβουλίου (37),
                        
                     
                           —
                        
                        
                           Το πρόγραμμα για την αναβάθμιση της ποιότητας στην τριτοβάθμια εκπαίδευση και την προώθηση της διαπολιτισμικής κατανόησης μέσω της συνεργασίας με τρίτες χώρες (Erasmus Mundus) (2004-2008), που εγκρίθηκε με την απόφαση αριθ. 2317/2003/ΕΚ του Ευρωπαϊκού Κοινοβουλίου και του Συμβουλίου (38),
                        
                     
                           —
                        
                        
                           τα σχέδια τα οποία είναι επιλέξιμα για χρηματοδότηση βάσει των διατάξεων της συμφωνίας μεταξύ της Ευρωπαϊκής Κοινότητας και των Ηνωμένων Πολιτειών της Αμερικής για την ανανέωση του προγράμματος συνεργασίας στους τομείς της τριτοβάθμιας εκπαίδευσης και της επαγγελματικής εκπαίδευσης και κατάρτισης (2006-2013), που εγκρίθηκε με την απόφαση 2006/910/ΕΚ του Συμβουλίου (39),
                        
                     
                           —
                        
                        
                           τα σχέδια τα οποία είναι επιλέξιμα για χρηματοδότηση βάσει των διατάξεων της συμφωνίας μεταξύ της Ευρωπαϊκής Κοινότητας και της κυβέρνησης του Καναδά με την οποία θεσπίζεται ένα πλαίσιο συνεργασίας στους τομείς της τριτοβάθμιας εκπαίδευσης, της κατάρτισης και της νεολαίας (2006-2013), που εγκρίθηκε με την απόφαση 2006/964/ΕΚ του Συμβουλίου (40),
                        
                     
                           —
                        
                        
                           το πρόγραμμα δράσης στον τομέα της διά βίου μάθησης (2007-2013), που εγκρίθηκε με την απόφαση αριθ. 1720/2006/ΕΚ του Ευρωπαϊκού Κοινοβουλίου και του Συμβουλίου (41),
                        
                     
                           —
                        
                        
                           το πρόγραμμα «Πολιτισμός» (2007-2013), που εγκρίθηκε με την απόφαση αριθ. 1855/2006/ΕΚ του Ευρωπαϊκού Κοινοβουλίου και του Συμβουλίου (42),
                        
                     
                           —
                        
                        
                           το πρόγραμμα «Η Ευρώπη για τους πολίτες», το οποίο έχει σκοπό την προώθηση της ενεργού συμμετοχής του ευρωπαίου πολίτη στα κοινά (2007-2013), που εγκρίθηκε με την απόφαση αριθ. 1904/2006/ΕΚ του Ευρωπαϊκού Κοινοβουλίου και του Συμβουλίου (43),
                        
                     
                           —
                        
                        
                           το πρόγραμμα «Νεολαία σε δράση» (2007-2013), που εγκρίθηκε με την απόφαση αριθ. 1719/2006/ΕΚ του Ευρωπαϊκού Κοινοβουλίου και του Συμβουλίου (44),
                        
                     
                           —
                        
                        
                           το πρόγραμμα υποστήριξης του ευρωπαϊκού οπτικοακουστικού τομέα (MEDIA 2007) (2007-2013), που εγκρίθηκε με την απόφαση αριθ. 1718/2006/ΕΚ του Ευρωπαϊκού Κοινοβουλίου και του Συμβουλίου (45),
                        
                     
                           —
                        
                        
                           το πρόγραμμα δράσης Erasmus Mundus (ΙΙ) 2009-2013 για την ενίσχυση της ποιότητας στην τριτοβάθμια εκπαίδευση και για την προώθηση της διαπολιτισμικής κατανόησης μέσω της συνεργασίας με τρίτες χώρες, που εγκρίθηκε με την απόφαση αριθ. 1298/2008/ΕΚ του Ευρωπαϊκού Κοινοβουλίου και του Συμβουλίου (46),
                        
                     
                           —
                        
                        
                           το πρόγραμμα συνεργασίας στον οπτικοακουστικό τομέα με επαγγελματίες από τρίτες χώρες (MEDIA Mundus) (2011-2013), που θεσπίστηκε με την απόφαση αριθ. 1041/2009/ΕΚ του Ευρωπαϊκού Κοινοβουλίου και του Συμβουλίου (47),
                        
                     
                           —
                        
                        
                           τα σχέδια του τομέα της τριτοβάθμιας εκπαίδευσης τα οποία είναι επιλέξιμα για χρηματοδότηση βάσει των διατάξεων σχετικά με την ενίσχυση για την οικονομική συνεργασία με τις αναπτυσσόμενες χώρες της Ασίας, που εγκρίθηκαν στο πλαίσιο του κανονισμού (ΕΟΚ) αριθ. 443/92 του Συμβουλίου (48),
                        
                     
                           —
                        
                        
                           τα σχέδια του τομέα της τριτοβάθμιας εκπαίδευσης και της νεολαίας τα οποία είναι επιλέξιμα για χρηματοδότηση βάσει των διατάξεων για τη θέσπιση μηχανισμού προενταξιακής βοήθειας (IAP), που εγκρίθηκε με τον κανονισμό (ΕΚ) αριθ. 1085/2006 του Συμβουλίου (49),
                        
                     
                           —
                        
                        
                           τα σχέδια του τομέα της πρωτοβάθμιας, δευτεροβάθμιας και τριτοβάθμιας εκπαίδευσης και της νεολαίας τα οποία είναι επιλέξιμα για χρηματοδότηση βάσει των διατάξεων του ευρωπαϊκού μέσου γειτονίας και εταιρικής σχέσης, το οποίο δημιουργήθηκε με τον κανονισμό (ΕΚ) αριθ. 1638/2006 του Ευρωπαϊκού Κοινοβουλίου και του Συμβουλίου (50),
                        
                     
                           —
                        
                        
                           τα σχέδια του τομέα της τριτοβάθμιας εκπαίδευσης τα οποία είναι επιλέξιμα για χρηματοδότηση βάσει του μηχανισμού χρηματοδότησης της αναπτυξιακής συνεργασίας, που εγκρίθηκε με τον κανονισμό (ΕΚ) αριθ. 1905/2006 του Ευρωπαϊκού Κοινοβουλίου και του Συμβουλίου (51),
                        
                     
                           —
                        
                        
                           τα σχέδια στον τομέα της τριτοβάθμιας εκπαίδευσης και της νεολαίας τα οποία είναι επιλέξιμα για χρηματοδότηση από το χρηματοδοτικό μέσο συνεργασίας με τις εκβιομηχανισμένες και τις λοιπές υψηλού εισοδήματος χώρες και εδάφη, που εγκρίθηκε με τον κανονισμό (ΕΚ) αριθ. 1934/2006 του Συμβουλίου (52),
                        
                     
                           —
                        
                        
                           τα σχέδια του τομέα της τριτοβάθμιας εκπαίδευσης τα οποία είναι επιλέξιμα για χρηματοδότηση από το Ευρωπαϊκό Ταμείο Ανάπτυξης, κατ’ εφαρμογή της συμφωνίας εταιρικής σχέσης μεταξύ των μελών της ομάδας των κρατών της Αφρικής, της Καραϊβικής και του Ειρηνικού, αφενός, και της Ευρωπαϊκής Κοινότητας και των κρατών μελών της, αφετέρου, η οποία υπεγράφη στην Κοτονού στις 23 Ιουνίου 2000 [απόφαση 2003/159/ΕΚ του Συμβουλίου (53)], όπως τροποποιήθηκε με τη συμφωνία η οποία υπεγράφη στο Λουξεμβούργο στις 25 Ιουνίου 2005 [απόφαση 2005/599/ΕΚ του Συμβουλίου (54)].
                        
                     
         
               (12)
            
            
               Η διαχείριση αυτών των μερών των εν λόγω προγραμμάτων και δράσεων περιλαμβάνει την εκτέλεση σχεδίων τεχνικού χαρακτήρα τα οποία δεν συνεπάγονται την έκδοση απόφασης πολιτικού χαρακτήρα, ενώ απαιτούν υψηλό επίπεδο τεχνικής και χρηματοοικονομικής εμπειρογνωμοσύνης σε όλη τη διάρκεια εφαρμογής του σχεδίου.
            
         
               (13)
            
            
               Προκειμένου να εξασφαλιστεί η έγκαιρη και συνεπής εφαρμογή της παρούσας απόφασης και των οικείων προγραμμάτων, είναι αναγκαίο να εξασφαλιστεί ότι ο Οργανισμός ασκεί τα καθήκοντα που σχετίζονται με την εφαρμογή των προγραμμάτων αυτών υπό την επιφύλαξη και από την ημερομηνία έναρξης ισχύος των εν λόγω προγραμμάτων.
            
         
               (14)
            
            
               Θα πρέπει να συσταθεί Οργανισμός Εκπαίδευσης, Οπτικοακουστικών Θεμάτων και Πολιτισμού. Ο εν λόγω Οργανισμός θα πρέπει να αντικαταστήσει και να διαδεχθεί τον Οργανισμό Εκπαίδευσης, Οπτικοακουστικών Θεμάτων και Πολιτισμού που συστάθηκε με την απόφαση 2009/336/ΕΚ. Θα πρέπει να λειτουργεί σύμφωνα με το γενικό καταστατικό που θεσπίστηκε με τον κανονισμό (ΕΚ) αριθ. 58/2003 του Συμβουλίου.
            
         
               (15)
            
            
               Η απόφαση 2009/336/ΕΚ για τη σύσταση του εκτελεστικού οργανισμού θα πρέπει να καταργηθεί και θα πρέπει να θεσπιστούν μεταβατικές διατάξεις.
            
         
               (16)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής εκτελεστικών οργανισμών,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Ίδρυση και διάρκεια
   Ιδρύεται για την περίοδο από την 1η Ιανουαρίου 2014 έως την 31η Δεκεμβρίου 2024 Οργανισμός Εκπαίδευσης, Οπτικοακουστικών Θεμάτων και Πολιτισμού (που καλείται στο εξής «ο Οργανισμός»), το καταστατικό του οποίου διέπεται από τον κανονισμό (ΕΚ) αριθ. 58/2003.
   Άρθρο 2
   Έδρα
   Ο Οργανισμός εδρεύει στις Βρυξέλλες.
   Άρθρο 3
   Στόχοι και καθήκοντα
   1.   Ο Οργανισμός είναι υπεύθυνος για τη διαχείριση ορισμένων πτυχών των ακόλουθων κοινοτικών προγραμμάτων:
   
               α)
            
            
               Erasmus+·
            
         
               β)
            
            
               το πρόγραμμα «Δημιουργική Ευρώπη»·
            
         
               γ)
            
            
               το πρόγραμμα «Η Ευρώπη για τους πολίτες»·
            
         
               δ)
            
            
               το ευρωπαϊκό σώμα εθελοντών ανθρωπιστικής βοήθειας (ΕU Aid Volunteers)·
            
         
               ε)
            
            
               τα σχέδια του τομέα της τριτοβάθμιας εκπαίδευσης στο πλαίσιο των ακόλουθων μηχανισμών εξωτερικής συνεργασίας:
               
                           —
                        
                        
                           κανονισμός του Ευρωπαϊκού Κοινοβουλίου και του Συμβουλίου για τον μηχανισμό προενταξιακής βοήθειας (IPA II) (55),
                        
                     
                           —
                        
                        
                           κανονισμός του Ευρωπαϊκού Κοινοβουλίου και του Συμβουλίου σχετικά με τη θέσπιση ευρωπαϊκού μηχανισμού γειτονίας (56),
                        
                     
                           —
                        
                        
                           κανονισμός του Ευρωπαϊκού Κοινοβουλίου και του Συμβουλίου για τη θέσπιση μηχανισμού χρηματοδότησης της αναπτυξιακής συνεργασίας (57);
                        
                     
                           —
                        
                        
                           κανονισμός του Ευρωπαϊκού Κοινοβουλίου και του Συμβουλίου σχετικά με τη θέσπιση μηχανισμού εταιρικής σχέσης για τη συνεργασία με τρίτες χώρες (58);
                        
                     
                           —
                        
                        
                           κανονισμός του Συμβουλίου σχετικά με την εφαρμογή του 11ου Ευρωπαϊκού Ταμείου Ανάπτυξης (59).
                        
                     
         Το πρώτο εδάφιο εφαρμόζεται υπό την επιφύλαξη και από την ημερομηνία έναρξης ισχύος του καθενός από αυτά τα προγράμματα.
   2.   Ο Οργανισμός επιφορτίζεται με την υλοποίηση της συνέχισης ορισμένων μερών των ακόλουθων προγραμμάτων της Ένωσης:
   
               α)
            
            
               τα σχέδια στον τομέα της τριτοβάθμιας εκπαίδευσης τα οποία είναι επιλέξιμα για χρηματοδότηση βάσει των διατάξεων σχετικά με την οικονομική ενίσχυση ορισμένων χωρών της Κεντρικής και Ανατολικής Ευρώπης (Phare), όπως προβλέπεται στον κανονισμό (ΕΟΚ) αριθ. 3906/89·
            
         
               β)
            
            
               το πρόγραμμα για την ενθάρρυνση της ανάπτυξης και διάδοσης ευρωπαϊκών οπτικοακουστικών έργων (MEDIA II — Ανάπτυξη και διανομή) (1996-2000), που εγκρίθηκε με την απόφαση 95/563/ΕΚ·
            
         
               γ)
            
            
               το πρόγραμμα κατάρτισης για τους επαγγελματίες της ευρωπαϊκής βιομηχανίας οπτικοακουστικών προγραμμάτων (MEDIA II — Κατάρτιση) (1996-2000), που εγκρίθηκε με την απόφαση 95/564/ΕΚ·
            
         
               δ)
            
            
               το δεύτερο στάδιο του προγράμματος κοινοτικής δράσης στον τομέα της εκπαίδευσης «Σωκράτης» (2000-2006), που εγκρίθηκε με την απόφαση αριθ. 253/2000/ΕΚ·
            
         
               ε)
            
            
               το δεύτερο στάδιο του κοινοτικού προγράμματος στον τομέα της επαγγελματικής κατάρτισης «Leonardo daVinci» (2000-2006), που εγκρίθηκε με την απόφαση 1999/382/ΕΚ·
            
         
               στ)
            
            
               το πρόγραμμα κοινοτικής δράσης «Νεολαία» (2000-2006), που εγκρίθηκε με την απόφαση αριθ. 1031/2000/ΕΚ ·
            
         
               ζ)
            
            
               το πρόγραμμα «Πολιτισμός 2000» (2000-2006), που εγκρίθηκε με την απόφαση αριθ. 508/2000/ΕΚ·
            
         
               η)
            
            
               τα σχέδια στον τομέα της τριτοβάθμιας εκπαίδευσης τα οποία είναι επιλέξιμα για χρηματοδότηση βάσει των διατάξεων για τη χορήγηση συνδρομής στα κράτη εταίρους της Ανατολικής Ευρώπης και της Κεντρικής Ασίας (2000-2006), όπως προβλέπεται στον κανονισμό (ΕΚ, Ευρατόμ) αριθ. 99/2000·
            
         
               θ)
            
            
               τα σχέδια στον τομέα της τριτοβάθμιας εκπαίδευσης τα οποία είναι επιλέξιμα για χρηματοδότηση βάσει των διατάξεων για την παροχή βοήθειας προς την Αλβανία, τη Βοσνία-Ερζεγοβίνη, την Κροατία, την πρώην Γιουγκοσλαβική Δημοκρατία της Μακεδονίας, το Μαυροβούνιο, τη Σερβία και το Κοσσυφοπέδιο (UNSCR 1244) (2000-2006), που εγκρίθηκαν στο πλαίσιο του κανονισμού (ΕΚ) αριθ. 2666/2000/ΕΚ·
            
         
               ι)
            
            
               τα σχέδια στον τομέα της τριτοβάθμιας εκπαίδευσης τα οποία είναι επιλέξιμα για χρηματοδότηση βάσει των διατάξεων σχετικά με τα συνοδευτικά χρηματοδοτικά και τεχνικά μέτρα για τη μεταρρύθμιση των οικονομικών και κοινωνικών δομών στο πλαίσιο της ευρωμεσογειακής εταιρικής σχέσης (MEDA), που εγκρίθηκαν με τον κανονισμό (ΕΚ) αριθ. 2698/2000/ΕΚ·
            
         
               ια)
            
            
               το τρίτο στάδιο του διευρωπαϊκού προγράμματος συνεργασίας για την τριτοβάθμια εκπαίδευση (Tempus III) (2000-2006), που εγκρίθηκε με την απόφαση 1999/311/ΕΚ·
            
         
               ιβ)
            
            
               τα σχέδια τα οποία είναι επιλέξιμα για χρηματοδότηση βάσει των διατάξεων της συμφωνίας μεταξύ της Ευρωπαϊκής Κοινότητας και των Ηνωμένων Πολιτειών της Αμερικής για την ανανέωση του προγράμματος συνεργασίας στους τομείς της τριτοβάθμιας εκπαίδευσης και της επαγγελματικής εκπαίδευσης και κατάρτισης (2001-2005), που εγκρίθηκε με την απόφαση 2001/196/ΕΚ·
            
         
               ιγ)
            
            
               τα σχέδια τα οποία είναι επιλέξιμα για χρηματοδότηση βάσει των διατάξεων της συμφωνίας μεταξύ της Ευρωπαϊκής Κοινότητας και της κυβέρνησης του Καναδά για την ανανέωση του προγράμματος συνεργασίας στους τομείς της τριτοβάθμιας εκπαίδευσης και της κατάρτισης (2001-2005), που εγκρίθηκε με την απόφαση 2001/197/ΕΚ·
            
         
               ιδ)
            
            
               το πρόγραμμα για την ενθάρρυνση της ανάπτυξης των ευρωπαϊκών οπτικοακουστικών έργων (MEDIA Plus — Ανάπτυξη, διανομή και προώθηση) (2001-2006), που εγκρίθηκε με την απόφαση 2000/821/ΕΚ·
            
         
               ιε)
            
            
               το πρόγραμμα κατάρτισης για τους επαγγελματίες της ευρωπαϊκής βιομηχανίας οπτικοακουστικών προγραμμάτων (MEDIA — Κατάρτιση) (2001-2006), που εγκρίθηκε με την απόφαση αριθ. 163/2001/ΕΚ·
            
         
               ιστ)
            
            
               το πολυετές πρόγραμμα για την αποτελεσματική ενσωμάτωση των τεχνολογιών των πληροφοριών και των επικοινωνιών (ΤΠΕ) στα ευρωπαϊκά συστήματα εκπαίδευσης και κατάρτισης (e-Learning) (2004-2006), που εγκρίθηκε με την απόφαση αριθ. 2318/2003/ΕΚ·
            
         
               ιζ)
            
            
               το πρόγραμμα κοινοτικής δράσης για την προώθηση της συμμετοχής του ευρωπαίου πολίτη στα κοινά (συμμετοχή του πολίτη) (2004-2006), που εγκρίθηκε με την απόφαση 2004/100/ΕΚ·
            
         
               ιη)
            
            
               το πρόγραμμα κοινοτικής δράσης για την προώθηση φορέων που δραστηριοποιούνται σε ευρωπαϊκό επίπεδο στον τομέα της νεολαίας (2004-2006), που εγκρίθηκε με την απόφαση αριθ. 790/2004/ΕΚ·
            
         
               ιθ)
            
            
               το πρόγραμμα κοινοτικής δράσης για την προώθηση οργανισμών που δραστηριοποιούνται σε ευρωπαϊκό επίπεδο και την υποστήριξη ειδικών δραστηριοτήτων στον τομέα της εκπαίδευσης και της κατάρτισης (2004-2006), που εγκρίθηκε με την απόφαση αριθ. 791/2004/ΕΚ·
            
         
               κ)
            
            
               το πρόγραμμα κοινοτικής δράσης για την προώθηση των οργανισμών που δραστηριοποιούνται σε ευρωπαϊκό επίπεδο στον τομέα του πολιτισμού (2004-2006), που εγκρίθηκε με την απόφαση αριθ. 792/2004/ΕΚ·
            
         
               κα)
            
            
               το πρόγραμμα για την αναβάθμιση της ποιότητας στην τριτοβάθμια εκπαίδευση και την προώθηση της διαπολιτισμικής κατανόησης μέσω της συνεργασίας με τρίτες χώρες (Erasmus Mundus) (2004-2008) που εγκρίθηκε με την απόφαση αριθ. 2317/2003/ΕΚ·
            
         
               κβ)
            
            
               τα σχέδια τα οποία είναι επιλέξιμα για χρηματοδότηση βάσει των διατάξεων της συμφωνίας μεταξύ της Ευρωπαϊκής Κοινότητας και των Ηνωμένων Πολιτειών της Αμερικής για την ανανέωση του προγράμματος συνεργασίας στους τομείς της τριτοβάθμιας εκπαίδευσης και της επαγγελματικής εκπαίδευσης και κατάρτισης (2006-2013), που εγκρίθηκε με την απόφαση 2006/910/ΕΚ·
            
         
               κγ)
            
            
               τα σχέδια τα οποία είναι επιλέξιμα για χρηματοδότηση βάσει των διατάξεων της συμφωνίας μεταξύ της Ευρωπαϊκής Κοινότητας και της κυβέρνησης του Καναδά με την οποία θεσπίζεται ένα πλαίσιο συνεργασίας στους τομείς της τριτοβάθμιας εκπαίδευσης, της κατάρτισης και της νεολαίας (2006-2013), που εγκρίθηκε με την απόφαση 2006/964/ΕΚ·
            
         
               κδ)
            
            
               το πρόγραμμα δράσης στον τομέα της διά βίου μάθησης (2007-2013), που εγκρίθηκε με την απόφαση αριθ. 1720/2006/ΕΚ·
            
         
               κε)
            
            
               το πρόγραμμα «Πολιτισμός» (2007-2013), που εγκρίθηκε με την απόφαση αριθ. 1855/2006/ΕΚ·
            
         
               κστ)
            
            
               το πρόγραμμα «Η Ευρώπη για τους πολίτες», το οποίο έχει σκοπό την προώθηση της ενεργού συμμετοχής του ευρωπαίου πολίτη στα κοινά (2007-2013), που εγκρίθηκε με την απόφαση αριθ. 1904/2006/ΕΚ·
            
         
               κζ)
            
            
               Το πρόγραμμα «Νεολαία σε δράση» (2007-2013), που εγκρίθηκε με την απόφαση αριθ. 1719/2006/ΕΚ·
            
         
               κη)
            
            
               το πρόγραμμα υποστήριξης του ευρωπαϊκού οπτικοακουστικού τομέα (MEDIA 2007) (2007-2013), που εγκρίθηκε με την απόφαση αριθ. 1718/2006/ΕΚ·
            
         
               κθ)
            
            
               το πρόγραμμα δράσης Erasmus Mundus (ΙΙ) 2009-2013 για την ενίσχυση της ποιότητας στην τριτοβάθμια εκπαίδευση και για την προώθηση της διαπολιτισμικής κατανόησης μέσω της συνεργασίας με τρίτες χώρες, που εγκρίθηκε με την απόφαση αριθ. 1298/2008/ΕΚ·
            
         
               λ)
            
            
               το πρόγραμμα συνεργασίας στον οπτικοακουστικό τομέα με επαγγελματίες από τρίτες χώρες (MEDIA Mundus) (2011-2013), θεσπίστηκε με την απόφαση αριθ. 1041/2009/ΕΚ·
            
         
               λα)
            
            
               τα σχέδια του τομέα της τριτοβάθμιας εκπαίδευσης τα οποία είναι επιλέξιμα για χρηματοδότηση βάσει των διατάξεων σχετικά με την ενίσχυση για την οικονομική συνεργασία με τις αναπτυσσόμενες χώρες της Ασίας, που εγκρίθηκαν στο πλαίσιο του κανονισμού (ΕΟΚ) αριθ. 443/92·
            
         
               λβ)
            
            
               τα σχέδια στον τομέα της τριτοβάθμιας εκπαίδευσης και της νεολαίας τα οποία είναι επιλέξιμα για χρηματοδότηση βάσει των διατάξεων για τη θέσπιση μηχανισμού προενταξιακής βοήθειας (IAP), που εγκρίθηκε με τον κανονισμό (ΕΚ) αριθ. 1085/2006·
            
         
               λγ)
            
            
               τα σχέδια στον τομέα της πρωτοβάθμιας, δευτεροβάθμιας και τριτοβάθμιας εκπαίδευσης και της νεολαίας τα οποία είναι επιλέξιμα για χρηματοδότηση βάσει των διατάξεων του ευρωπαϊκού μέσου γειτονίας και εταιρικής σχέσης, το οποίο δημιουργήθηκε με τον κανονισμό (ΕΚ) αριθ. 1638/2006·
            
         
               λδ)
            
            
               τα σχέδια στον τομέα της τριτοβάθμιας εκπαίδευσης τα οποία είναι επιλέξιμα για χρηματοδότηση βάσει του μηχανισμού χρηματοδότησης της αναπτυξιακής συνεργασίας, που εγκρίθηκε με τον κανονισμό (ΕΚ) αριθ. 1905/2006·
            
         
               λε)
            
            
               τα σχέδια στον τομέα της τριτοβάθμιας εκπαίδευσης και της νεολαίας τα οποία είναι επιλέξιμα για χρηματοδότηση από το χρηματοδοτικό μέσο συνεργασίας με τις εκβιομηχανισμένες και τις λοιπές υψηλού εισοδήματος χώρες και εδάφη, που εγκρίθηκε με τον κανονισμό (ΕΚ) αριθ. 1934/2006·
            
         
               λστ)
            
            
               τα σχέδια στον τομέα της τριτοβάθμιας εκπαίδευσης τα οποία είναι επιλέξιμα για χρηματοδότηση από το Ευρωπαϊκό Ταμείο Ανάπτυξης, κατ’ εφαρμογή της συμφωνίας εταιρικής σχέσης μεταξύ των μελών της ομάδας των κρατών της Αφρικής, της Καραϊβικής και του Ειρηνικού, αφενός, και της Ευρωπαϊκής Κοινότητας και των κρατών μελών της, αφετέρου, η οποία υπεγράφη στην Κοτονού στις 23 Ιουνίου 2000 (απόφαση 2003/159/ΕΚ), όπως τροποποιήθηκε με τη συμφωνία η οποία υπεγράφη στο Λουξεμβούργο στις 25 Ιουνίου 2005 (απόφαση 2005/599/ΕΚ).
            
         3.   Ο Οργανισμός είναι υπεύθυνος, στο πλαίσιο της υλοποίησης των μερών των ενωσιακών προγραμμάτων που αναφέρονται στις παραγράφους 1 και 2, να εκτελεί τα ακόλουθα καθήκοντα:
   
               α)
            
            
               διαχείριση όλων των σταδίων της εφαρμογής του προγράμματος και όλων των φάσεων του κύκλου ζωής των ειδικών σχεδίων βάσει των σχετικών προγραμμάτων εργασίας που εγκρίνονται από την Επιτροπή, όταν η Επιτροπή έχει εξουσιοδοτήσει προς τούτο τον Οργανισμό στην πράξη μεταβίβασης αρμοδιοτήτων·
            
         
               β)
            
            
               έκδοση των πράξεων εκτέλεσης του προϋπολογισμού για τα έσοδα και τις δαπάνες, καθώς και εκτέλεση όλων των πράξεων που είναι αναγκαίες για τη διαχείριση του προγράμματος, όταν η Επιτροπή έχει εξουσιοδοτήσει προς τούτο τον Οργανισμό στην πράξη μεταβίβασης αρμοδιοτήτων·
            
         
               γ)
            
            
               παροχή στήριξης στην εφαρμογή του προγράμματος, όταν η Επιτροπή έχει εξουσιοδοτήσει προς τούτο τον Οργανισμό στην πράξη μεταβίβασης αρμοδιοτήτων, συμπεριλαμβανομένης της υποστήριξης σε δραστηριότητες διάδοσης, αν χρειάζεται σε συνεργασία με εθνικούς οργανισμούς·
            
         
               δ)
            
            
               υλοποίηση, σε ενωσιακό επίπεδο, του δικτύου ενημέρωσης για την εκπαίδευση στην Ευρώπη (Eurydice) και των δραστηριοτήτων που αποσκοπούν στη βελτίωση της κατανόησης και της γνώσης των θεμάτων που αφορούν τη νεολαία·
            
         
               ε)
            
            
               υλοποίηση, σε ενωσιακό επίπεδο, των δραστηριοτήτων που αποσκοπούν στη βελτίωση της κατανόησης και της γνώσης στον τομέα της επαγγελματικής εκπαίδευσης και κατάρτισης.
            
         4.   Ο Οργανισμός μπορεί να είναι υπεύθυνος για την παροχή υπηρεσιών διοικητικής και υλικοτεχνικής στήριξης, αν προβλέπονται στην πράξη μεταβίβασης αρμοδιοτήτων, προς όφελος των φορέων που εφαρμόζουν το πρόγραμμα και στο πλαίσιο του πεδίου εφαρμογής των προγραμμάτων που αναφέρονται σ’ αυτήν.
   Άρθρο 4
   Διάρκεια των διορισμών
   1.   Τα μέλη της διευθύνουσας επιτροπής διορίζονται για περίοδο δύο ετών.
   2.   Ο διευθυντής διορίζεται για περίοδο τεσσάρων ετών.
   Άρθρο 5
   Έλεγχος και απολογισμός εκτέλεσης
   Ο Οργανισμός εποπτεύεται από την Επιτροπή και υποβάλλει τακτικά έκθεση προόδου σχετικά με την πρόοδο της εφαρμογής των προγραμμάτων ή των μερών τους για τα οποία είναι υπεύθυνος, σύμφωνα με τους κανόνες και με τη συχνότητα που καθορίζονται στην πράξη μεταβίβασης αρμοδιοτήτων.
   Άρθρο 6
   Εκτέλεση του προϋπολογισμού λειτουργίας
   Ο Οργανισμός εκτελεί τον προϋπολογισμό λειτουργίας του σύμφωνα με τις διατάξεις του κανονισμού (ΕΚ) αριθ. 1653/2004 της Επιτροπής (60).
   Άρθρο 7
   Κατάργηση και μεταβατικές διατάξεις
   1.   Η απόφαση 2009/336/ΕΚ καταργείται από την 1η Ιανουαρίου 2014. Οι παραπομπές στην καταργούμενη απόφαση νοούνται ως παραπομπές στην παρούσα απόφαση.
   2.   Ο Οργανισμός θεωρείται ο νόμιμος διάδοχος του εκτελεστικού οργανισμού που συστάθηκε με την απόφαση 2009/336/ΕΚ.
   3.   Με την επιφύλαξη της αναθεώρησης της κατάταξης αποσπασμένων υπαλλήλων που προβλέπεται από την πράξη μεταβίβασης αρμοδιοτήτων, η παρούσα απόφαση δεν θίγει τα δικαιώματα και τις υποχρεώσεις των υπαλλήλων που απασχολούσε ο Οργανισμός, περιλαμβανομένου του διευθυντή του.
   Άρθρο 8
   Έναρξη ισχύος
   Η παρούσα απόφαση αρχίζει να ισχύει την επομένη της δημοσίευσής της στην Επίσημη Εφημερίδα της Ευρωπαϊκής Ένωσης.
   Εφαρμόζεται από την 1η Ιανουαρίου 2014.
   
      Βρυξέλλες, 18 Δεκεμβρίου 2013.
      
         
            Για την Επιτροπή
         
         
            Ο Πρόεδρος
         
         José Manuel BARROSO
      
   
   
      (1)  ΕΕ L 11 της 16.1.2003, σ. 1.
   
      (2)  ΕΕ L 24 της 27.1.2005, σ. 35.
   
      (3)  ΕΕ L 101 της 21.4.2009, σ. 26.
   
      (4)  COM(2011) 500 τελικό.
   
      (5)  Πρόταση κανονισμού του Ευρωπαϊκού Κοινοβουλίου και του Συμβουλίου για τη θέσπιση του προγράμματος «Erasmus ΓΙΑ ΟΛΟΥΣ»: το πρόγραμμα της Ένωσης για την εκπαίδευση, την κατάρτιση, τη νεολαία και τον αθλητισμό (στο εξής πρόγραμμα «Erasmus+»), COM(2011) 788 της 23ης Νοεμβρίου 2011.
   
      (6)  ΕΕ L 327 της 24.11.2006, σ. 45.
   
      (7)  ΕΕ L 327 της 24.11.2006, σ. 30.
   
      (8)  ΕΕ L 340 της 19.12.2008, σ. 83.
   
      (9)  Πρόταση κανονισμού του Ευρωπαϊκού Κοινοβουλίου και του Συμβουλίου για τη θέσπιση του προγράμματος «Δημιουργική Ευρώπη», COM(2011) 785 της 23ης Νοεμβρίου 2011.
   
      (10)  ΕΕ L 327 της 24.11.2006, σ. 12.
   
      (11)  ΕΕ L 372 της 27.12.2006, σ. 1.
   
      (12)  Πρόταση κανονισμού του Συμβουλίου για τη θέσπιση του προγράμματος «Ευρώπη για τους πολίτες» για την περίοδο 2014-2020, COM(2011) 884 της 14ης Δεκεμβρίου 2011.
   
      (13)  ΕΕ L 378 της 27.12.2006, σ. 32.
   
      (14)  Πρόταση κανονισμού του Ευρωπαϊκού Κοινοβουλίου και του Συμβουλίου για τη συγκρότηση του Ευρωπαϊκού Σώματος Εθελοντών Ανθρωπιστικής Βοήθειας «EU Aid Volunteers», COM(2012) 514 της 19ης Σεπτεμβρίου 2012.
   
      (15)  Πρόταση κανονισμού του Ευρωπαϊκού Κοινοβουλίου και του Συμβουλίου σχετικά με τη θέσπιση Μέσου Εταιρικής Σχέσης για τη συνεργασία με τρίτες χώρες, COM(2011) 843· πρόταση κανονισμού του Ευρωπαϊκού Κοινοβουλίου και του Συμβουλίου για τη θέσπιση μηχανισμού χρηματοδότησης της αναπτυξιακής συνεργασίας, COM(2011) 840· πρόταση κανονισμού του Ευρωπαϊκού Κοινοβουλίου και του Συμβουλίου σχετικά με τη θέσπιση Ευρωπαϊκού Μηχανισμού Γειτονίας, COM(2011) 839· πρόταση κανονισμού του Ευρωπαϊκού Κοινοβουλίου και του Συμβουλίου για τη θέσπιση Μηχανισμού Προενταξιακής Βοήθειας (ΜΠΒ II), COM(2011) 838.
   
      (16)  ΕΕ L 210 της 31.7.2006, σ. 82· ΕΕ L 310 της 9.11.2006, σ. 1· ΕΕ L 378 της 27.12.2006, σ. 41.
   
      (17)  COM(2011) 837 τελικό.
   
      (18)  ΕΕ L 375 της 23.12.1989, σ. 11.
   
      (19)  ΕΕ L 321 της 30.12.1995, σ. 25.
   
      (20)  ΕΕ L 321 της 30.12.1995, σ. 33.
   
      (21)  ΕΕ L 28 της 3.2.2000, σ. 1.
   
      (22)  ΕΕ L 146 της 11.6.1999, σ. 33.
   
      (23)  ΕΕ L 117 της 18.5.2000, σ. 1.
   
      (24)  ΕΕ L 63 της 10.3.2000, σ. 1.
   
      (25)  ΕΕ L 12 της 18.1.2000, σ. 1.
   
      (26)  ΕΕ L 306 της 7.12.2000, σ. 1.
   
      (27)  ΕΕ L 311 της 12.12.2000, σ. 1.
   
      (28)  ΕΕ L 120 της 8.5.1999, σ. 30.
   
      (29)  ΕΕ L 71 της 13.3.2001, σ. 7.
   
      (30)  ΕΕ L 71 της 13.3.2001, σ. 15.
   
      (31)  ΕΕ L 336 της 30.12.2000, σ. 82.
   
      (32)  ΕΕ L 26 της 27.1.2001, σ. 1.
   
      (33)  ΕΕ L 345 της 31.12.2003, σ. 9.
   
      (34)  ΕΕ L 30 της 4.2.2004, σ. 6.
   
      (35)  ΕΕ L 138 της 30.4.2004, σ. 24.
   
      (36)  ΕΕ L 138 της 30.4.2004, σ. 31.
   
      (37)  ΕΕ L 138 της 30.4.2004, σ. 40.
   
      (38)  ΕΕ L 345 της 31.12.2003, σ. 1.
   
      (39)  ΕΕ L 346 της 9.12.2006, σ. 33.
   
      (40)  ΕΕ L 397 της 30.12.2006, σ. 14.
   
      (41)  ΕΕ L 327 της 24.11.2006, σ. 45.
   
      (42)  ΕΕ L 372 της 27.12.2006, σ. 1.
   
      (43)  ΕΕ L 378 της 27.12.2006, σ. 32.
   
      (44)  ΕΕ L 327 της 24.11.2006, σ. 30.
   
      (45)  ΕΕ L 327 της 24.11.2006, σ. 12.
   
      (46)  ΕΕ L 340 της 19.12.2008, σ. 83.
   
      (47)  ΕΕ L 288 της 4.11.2009, σ. 10.
   
      (48)  ΕΕ L 52 της 27.2.1992, σ. 1.
   
      (49)  ΕΕ L 210 της 31.7.2006, σ. 82.
   
      (50)  ΕΕ L 310 της 9.11.2006, σ. 1.
   
      (51)  ΕΕ L 378 της 27.12.2006, σ. 41.
   
      (52)  ΕΕ L 405 της 30.12.2006, σ. 41.
   
      (53)  ΕΕ L 65 της 8.3.2003, σ. 27.
   
      (54)  ΕΕ L 209 της 11.8.2005, σ. 26.
   
      (55)  Πρόταση κανονισμού του Ευρωπαϊκού Κοινοβουλίου και του Συμβουλίου για τη θέσπιση Μηχανισμού Προενταξιακής Βοήθειας (ΜΠΒ II), COM(2011) 838.
   
      (56)  Πρόταση κανονισμού του Ευρωπαϊκού Κοινοβουλίου και του Συμβουλίου σχετικά με τη θέσπιση Ευρωπαϊκού Μηχανισμού Γειτονίας, COM(2011) 839.
   
      (57)  Πρόταση κανονισμού του Ευρωπαϊκού Κοινοβουλίου και του Συμβουλίου για τη θέσπιση μηχανισμού χρηματοδότησης της αναπτυξιακής συνεργασίας, COM(2011) 840.
   
      (58)  Πρόταση κανονισμού του Ευρωπαϊκού Κοινοβουλίου και του Συμβουλίου σχετικά με τη θέσπιση Μέσου Εταιρικής Σχέσης για τη συνεργασία με τρίτες χώρες, COM(2011) 843.
   
      (59)  Πρόταση κανονισμού του Συμβουλίου σχετικά με την εφαρμογή του 11ου Ευρωπαϊκού Ταμείου Ανάπτυξης, COM(2013) 445.
   
      (60)  ΕΕ L 297 της 22.9.2004, σ. 6.